b"\n_START_ARTICLE_\nDet utvidede kulturbegrep\n_START_PARAGRAPH_\nDet utvidede kulturbegrep ble introdusert i norsk kulturpolitikk gjennom de to kulturmeldingene i 1973-74, lagt fram av henholdsvis regjeringen Korvald og Trygve Brattelis andre regjering._NEWLINE_\xc2\xabEt utvidet kulturbegrep omfatter b\xc3\xa5de det 'tradisjonelle' omr\xc3\xa5det: litteratur, kunst og kulturvern, ungdomsarbeid og idrett, men dertil ogs\xc3\xa5 skapende fritidsvirksomheter som kan gi utfoldelse av egne anlegg og interesser.\xc2\xbb _NEWLINE_Kulturbegrepet har blitt b\xc3\xa5de kritisert og ber\xc3\xb8mmet for sin intensjon om \xc3\xa5 likebehandle skapende kunst, idrett og amat\xc3\xb8rvirksomhet."